શિક્ષિત અને અશિક્ષિત બેકારી પણ ગુન્હાખોરી માટે ભાગીદાર છે જ. પરિશ્રમ કરીને, જિંદગીના મૂલ્યવાનવર્ષો વાપરીને યુવાન જે આશાએ સમાજમાં પ્રવેશ કરે અને આંશિક સફળતા ન મળે ત્યારે તે ગુન્હા કરવા પ્રેરાય. ગુન્હાઓ અટકાવવા માટે કે ઓછા કરવા માટે શરૂઆતથી – નાનપણથી બાળકોમાં સ્વૈચ્છિક પ્રામાણિકતાના બીજ રોપવાં જોઈએ. પ્રત્યેક માબાપની ફરજ છે કે પોતાનું બાળક જીવનમાં આવતા સંજોગોમાં નિડરતાથી પોતાની નૈતિકતા જાળવીને જીવે. આ વાત અઘરી છે. પરંતુ સમાજમાં સારા ઉદાહરણો પણ છે જ. તેમનામાંથી પ્રેરણા લઈએ.